**Aurélien Djani Tchouaméni** (s. 27. tammikuuta 2000 Rouen, Ranska) on ranskalainen jalkapalloilija. Hän edustaa Espanjan Primera Divisiónissa pelaavaa Real Madridia ja on pelipaikaltaan puolustava keskikenttäpelaaja.

Seurajoukkueura
---------------

Tchouaméni teki ensiesiintymisensä Bordeaux'n edustusjoukkueessa 26. heinäkuuta 2018 Eurooppa-liigan karsintaottelussa latvialaista Ventspilsia vastaan. Hän teki ensimmäisen maalinsa ammattilaisurallaan 9. elokuuta 2018 Eurooppa-liigan ottelussa Mariupolia vastaan. Hän pelasi Bordeaux'ssa kaikkiaan 25 Ligue 1:n ottelua ja neljä peliä Eurooppa-liigassa.

29. tammikuuta 2020 Tchouaméni allekirjoitti 4½-vuotisen sopimuksen Monacon kanssa. Hän pelasi seurassa kahden ja puolen vuoden aikana 74 Ranskan pääsarjaottelua, joissa teki viisi maalia. Mestarien liigan karsinnoissa hän pelasi neljä ja Eurooppa-liigassa seitsemän ottelua.

11. kesäkuuta 2022 Tchouaméni teki kuusivuotisen sopimuksen espanjalaisseura Real Madridin kanssa. Siirtosumman arviointiin olevan 80 miljoonaa euroa, joka voi nousta 100 miljoonaan euroon erilaisten menestysehtojen täyttyessä.

Maajoukkueura
-------------

Tchouaméni pelasi kaikissa Ranskan nuorisomaajoukkueissa alle 16-vuotiaista alle 21-vuotiaisiin. Vuonna 2017 hän pelasi alle 17-vuotiaiden EM-kilpailuissa kolme ja saman ikäluokan MM-kilpailuissa kaksi ottelua. Hän oelasi Ranskan kaikki neljä ottelua alle 21-vuotiaiden EM-kilpailuissa 2021.

Tchouaméni pelasi ensimmäisen kerran Ranskan A-maajoukkueessa syyskuussa 2021 kolmessa MM-karsintaottelussa. Hän pelasi lokakuussa 2021 Ranskan voittaman Kansojen liigan loppuottelussa Espanjaa vastaan täydet minuutit. MM-kilpailuissa 2022 hän on pelasi avauskokoonpanossa hopeaa saaneen Ranskan kaikki seitsemän ottelua. Hän teki Ranskan ensimmäisen maalin puolivälieräottelussa Englantia vastaan. Hän oli toinen ranskalaispelaaja, joka epäonnistui loppuottelun rangaistuspotkukilpailussa.

Tchouaméni on jouluun 2022 mennessä pelannut 21 A-maaottelua, joissa 16 kertaa avauskokoonpanossa, ja tehnyt niissä kaksi maalia, joista ensimmäisen maaliskuussa 2022 ystävyysottelussa Norsunluurannikkoa vastaan.

Lähteet
-------

1. ↑  Ventspils vs. Bordeaux - 26 July 2018 - Soccerway Soccerway.com. Viitattu 4.5.2022. (englanniksi)
2. ↑  Mariopul vs. Bordeaux - 9 August 2018 - Soccerway Soccerway.com. Viitattu 4.5.2022. (englanniksi)
3. 1 2 3 4 5  Aurélien Tchouaméni Transfermarkt-sivustolla (englanniksi)
4. ↑  Aurélien Tchouaméni quitte Bordeaux et signe à Monaco jusqu'en 2024 (officiel) L'Équipe. Viitattu 4.5.2022. (ranskaksi)
5. ↑  Official Announcement: Tchouaméni Real Madrid CF. Viitattu 11.6.2022. (englanniksi)
6. ↑  Tchouaméni, nuevo jugador del Real Madrid Marca. Viitattu 11.6.2022. (espanjaksi)

Aiheesta muualla
----------------

* Aurélien Tchouaménin tilastot Soccerway-sivustolla (englanniksi)

Real Madrid – Primera División
1 Courtois |
2 Carvajal |
3 Militão |
4 Alaba |
5 Bellingham |
6 Nacho |
7 Vini Jr. |
8 Kroos |
10 Modrić |
11 Rodrygo |
12 Camavinga |
13 Lunin |
14 Joselu |
15 Valverde |
16 Odriozola |
17 Vázquez |
18 Tchouaméni |
19 Ceballos |
20 García |
21 Brahim |
22 Rüdiger |
23 Mendy |
24 Güler |
25 Arrizabalaga |
Valmentaja Ancelotti

Ranskan joukkue – Jalkapallon MM-kilpailut 2022
1 Lloris |
2 Pavard |
3 Disasi |
4 Varane |
5 Koundé |
6 Guendouzi |
7 Griezmann |
8 Tchouaméni |
9 Giroud |
10 Mbappé |
11 Dembélé |
12 Kolo Muani |
13 Fofana |
14 Rabiot |
15 Veretout |
16 Mandanda |
17 Saliba |
18 Upamecano |
19 Benzema |
20 Coman |
21 L. Hernández |
22 T. Hernández |
23 Areola |
24 Konaté |
25 Camavinga |
26 Thuram |
Valmentaja Deschamps


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |